Hei! Olen Helena Penttilä ja olen todella iloinen siitä, -
että olet kanssani Jumalan Sanan äärellä.
Ihmisen kallein asia on tulla tuntemaan elävä Jumala.
Tänään tässä kanssasi haluaisin jakaa Jumalan kirjan lehdiltä -
Apostolien tekojen 9. luvun 3. jakeesta alkaen -
erään hyvin hämmentävän tapahtuman.
Koko yhden ihmisen elämän -
ja sen yhden ihmisen elämän muuttumisen kautta -
tuhansien ihmisten elämä on saanut kokea -
tämän valtavan Jumalan muuttavan voiman ja armon.
Hätkähdyttävä kokemus, jossa yliluonnollinen Jumalan maailma, -
Jumalan kirkkaus laskeutuu alas -
ja kuinka valtavat seuraamukset sillä on.
Kun olen valmistellut tätä ohjelmaa, -
niin sydämeni suuri rukous on ollut tämä.
Jospa juuri tänään tässä hetkessä sinun elämäsi voisi kokea -
jotakin Jumalan kirkkaudesta, Jumalan todellisuudesta, -
Jumalan armollisuudesta ja Jumalan anteeksiantamuksesta -
Kristuksessa Jeesuksessa.
Apostolien teoissa kirjoitetaan näin: -
"Kun hän oli matkalla ja lähestyi Damaskosta, -
taivaasta leimahti yhtäkkiä valo hänen ympärilleen.
Hän kaatui maahan ja kuuli äänen sanovan: -
"Saul, Saul, miksi vainoat minua?"
Hän kysyi: "Herra, kuka olet?"
Ääni vastasi: "Minä olen Jeesus, jota sinä vainoat. -
Nouse ja mene kaupunkiin, niin sinulle sanotaan, -
mitä sinun on tehtävä."
Miehet, jotka tekivät matkaa hänen kanssaan, seisoivat sanattomina.
He kyllä kuulivat äänen mutta eivät nähneet ketään.
Saulus nousi maasta, mutta kun hän avasi silmänsä, -
hän ei nähnyt mitään.
Kädestä taluttaen hänet vietiin Damaskokseen.
Kolmeen päivään hän ei nähnyt mitään, ei syönyt eikä juonut."
Myös Psalmissa 139 on tällainen hyvin vahva ajatus, -
jossa psalmisti pyytää suurta Jumalaa ja sanoo näin: -
"Tutki minut, Jumala, katso sydämeeni.
Koettele minua, katso ajatuksiini.
Katso, olenko vieraalla, väärällä tiellä, -
ja ohjaa minut ikiaikojen tielle."
Näiden Raamatun kahden eri henkilön kautta -
haluaisin tulla lähelle juuri sinun elämääsi.
Kun Raamatun tapahtumassa avautuu yliluonnollinen maailma, -
se hämmentää, se on yllättävää.
Yhtäkkiä voi ihmisen elämä ja koko elämäntilanne tulla -
niin valtavaan muutokseen, että ihmisenä ja ihmisinä tajuamme, -
että vain yliluonnollinen suuri ja valtava Jumala voi sen tehdä.
Tämän kertomuksen Saul on mies, -
jolla oli vahvat omat elämän suunnitelmat.
Elämässä oli päämäärä. Hän luuli toteuttavansa elämässään, -
palvelevansa elämässään suurta, elävää Jumalaa.
Hän luuli tekevänsä hyvää, koska oli etsimässä niitä kristittyjä, -
jotka tunnustivat Jeesuksen omassa elämässään.
Heistä sanottiin, että he ovat sen tien kulkijoita.
Saul on tällaisella matkalla. Hän tietää, mikä on matkan suunta.
Hän on pidättämässä niitä ihmisiä, -
jotka tunnustavat Kristuksen elämässään.
Hän oli täynnä intoa. Hänellä oli vahva näkemys omasta elämästään.
Raamattu sanoo, että yhtäkkiä kirkas valo taivaasta -
lankesi hänen päällensä, hänen ympärillensä.
Tapahtui jotakin käsittämätöntä.
Kun me puhumme tällaisesta asiasta, yliluonnollisesta Jumalasta -
tämän ajan keskellä, niin me emme puhu silloin jostakin tarusta -
tai jostakin tapahtumasta aikojen saatossa pelkästään.
Me puhumme Jumalan julkitulemisesta.
Me puhumme siitä, että Jumala on todellinen.
Hän on ihmeellinen ja Hän on myös voiman Jumala.
Jumala, joka voi yhtäkkiä muuttaa ihmisen koko elämän suunnan.
Raamattu sanoo tässä, että 'yhtäkkiä' - siis arvaamatta.
Ei Saul ymmärtänyt, kuinka ihmeellisesti Jumala on lyövä -
hänet maahan hänen omista elämän aikeistaan.
Hän on siinä maassa aivan kuin kirkkauden läpitunkemana.
Se kirkkaus on hänen ympärillään.
Sanotaan, että toiset matkaajat hänen kanssaan eivät nähneet, -
eivät ymmärtäneet, mitä on tapahtumassa.
Saul on koko ajan siinä Jumalan polttopisteessä niin vahvasti, -
että hän huudahtaa: "Herra, kuka sinä olet?"
Ajattelen tuota huudahdusta sen miehen huulilta, -
joka tiesi lain ja Kirjoitukset.
Hän oli ollut suurten opettajien jalkojen juuressa opiskelemassa.
Hänellä oli varmasti tietoa elävästä Jumalasta.
Sana osoittaa, että hän ei silti tuntenut Jeesusta Jumalan Poikana -
ja tämä tapahtuma yllättää hänet.
"Kuka sinä olet?"
Onko sinun elämässäsi ollut koskaan sellaista tilannetta, -
jossa yhtäkkiä elämän hämmentävät asiat varjostavat sinun elämäsi.
Se voi olla erilainen elämäntilanne, mutta sinä koet, -
että nyt tapahtuu jotakin, johon omat elämäni evääni eivät riitä.
Jumalan aika täyttyy ihmisen kohdalla.
Nyt se täyttyi Sauluksen elämän kohdalla.
Sauluksen huudahdus tuo selkeästi esille sen, -
että Saul ei tuntenut Jeesusta: "Kuka sinä olet?"
Hän saa selkeän vastauksen.
Ystäväni, haluaisin sanoa sinulle, -
että Jumala on vielä tänä päivänä Jumala.
Hän on Jumala, joka kykenee ja voi puhua -
myös tämän ajan ihmisen elämän syvimpiin tuntoihin.
Jumalan kirkkaus on olemassa. Jumalan suuri maailma on olemassa.
Kun Saul kysyy tämän kysymyksen, hän saa vastauksen: -
"Minä olen Jeesus, jota sinä vainoat."
Kun Saul tajuaa tämän ja ymmärtää, -
että hän on nyt sellaisessa elämäntilanteessa, -
että hän ei koskaan aikaisemmin ymmärtänyt Jumalan suuruutta.
Kun hän alkaa nousta maasta jaloillensa, -
niin Raamattu sanoo, että hän ei nähnyt.
Hänen silmänsä olivat sokeutuneet.
On jotenkin aivan järkyttävällä tavalla ajateltava, -
kuinka Jumalan täytyy aivan kuin lyödä tuo mies sokeaksi, -
jotta hän voisi nähdä enemmän -
ja ymmärtää, mitä on tapahtumassa.
Sana osoittaa, että miehet ympärillä veivät hänet Damaskokseen.
Hän on 3-4 vuorokautta syömättä ja juomatta.
Hän on sellaisen Jumalan puhutte- lussa, josta psalmisti äsken sanoi:
Tutki minut, Jumala, ja tunne minun tieni.
Jos se on vaivaan vievä, niin johdata minut oikealle tielle -
suuren nimesi tähden.
Ihmiselämän suurinta ymmärrystä on, -
kun sisäinen maailma tajuaa, että tarvitsen elävää Jumalaa.
On joskus katkera paikka tunnustaa omalle sisimmälleen, -
tunnustaa jopa ihmisten edessä, -
että minä tarvitsen elämääni elävää Jumalaa.
Jumala rakastaa jokaista ihmistä. Jumala rakastaa sinuakin, -
joka olet kenties elämässäsi juuri tänään -
äärettömän hämmentävien asioiden keskellä.
Ymmärrät sen, että sinun omat elämäsi eväät eivät riitä.
Sisäinen hapuilu Jumalan maailmoja kohden -
on todellista elämässäsi.
Toisaalta tuntuu, ettet ole vielä löytänyt sitä yhteyttä Jumalaan, -
ja sitä, mitä todellisuudessa etsit.
Jumala käyttää niin moninaisia muotoja -
tuodakseen meidät elävään yhteyteen elävän Jumalan kanssa.
Ei tämä ole ainoa raamatunkohta, joka puhuu Jumalan kirkkaudesta.
Kun katselet joulun evankeliumia, -
niin eikö kaikkein valtavinta tapahtunut paimenten kedolla?
Keskellä yön pimeyttä, yhtäkkiä sen pimeyden keskelle -
taivaan ovet aukeavat, ja Jumalan kirkkaus laskeutuu alas.
Jumalan enkeli tulee tuomaan valtavaa sanomaa.
Työnsä äärellä olevat paimenet ovat täysin hämmennyksissä -
tuon valtavan kirkkauden edessä.
Samalla he kuulevat myös tuon valtavan sanoman: -
on syntynyt Vapahtaja, on syntynyt Pelastaja, -
on syntynyt Jeesus Kristus, Messias.
Heidän elämänsä hiljenee tämän valtavan Jumalan näyn alla.
He lähtevät etsimään ja Raamattu osoittaa, -
että he löytävät elämäänsä Jeesuksen.
Nyt ovat vuodet vierineet, ja kysymyksessä on Saul, -
joka myöskin kohtaa tämän valtavan Jumalan kirkkauden.
Jumala ei aina ilmesty jokaisen kohdalla näin, -
että tulee valtava kirkkaus.
Silti jokainen, joka janoaa elävää yhteyttä elävään Jumalaan, -
tulee näkemään, että Jumalan taivas valvoo -
ja sinäkin olet Jumalan valopisteessä.
Hänellä on valta avata sinun pimeytesi.
Hänellä on valta tuoda sinut sisälle suuren evankeliumin syliin -
Jeesuksen todellisuuteen.
Mieleeni nousee tapahtuma, josta eräs työtoverini kertoo.
Hän oli tulossa sunnuntaina eräästä juhlasta.
Hänellä oli papin vaatteet päällä. Hän menee junaan.
Istuu junanvaunuun ja on siinä hiljaa.
Yhtäkkiä vaunuun tulee toinen mies.
Hän katselee ympärilleen ja näkee papin puvussa olevan miehen.
Hän seisoo papin edessä ja yhtäkkiä hän sanoo: -
"Ai, täälläkin on ihminen, joka on ollut niin raukka ja avuton, -
ettei ole selvinnyt ilman sitä Jumalaa.
Oletko sinäkin niitä, jotka ovat tarttuneet -
Jeesuksen viitan liepeeseen kiinni?
Voiko raukkamaisempaa elämää olla?"
Junavaunussa tulee syvä hiljaisuus.
Yhtäkkiä pappi nousee ylös, -
katselee tuota miestä silmiin ja sanoo: -
"Niin, minun täytyy tunnustaa teidän kaikkien edessä, -
että olen ollut niin avuton, etten ole selvinnyt ilman elävää Jumalaa.
Mutta kun sain kääntää elämäni Jumalaa kohden Jumalan armosta, -
sain kokea pelastukseni evankeliumin.
Sain syntini anteeksi ja niin saan riemulla tänään sanoa, -
että olen Jeesuksen oma ja olen uskossa elävään Jumalaan."
Taas tulee syvä hiljaisuus.
Yhtäkkiä hänen edessään korskeana seisova mies purskahtaa itkuun.
Itkun lomasta hän sanoo: "Niin, olen menossa seuraavaan kaupunkiin.
Minulla on siellä avioerokäynti edessäni.
Menetän puolisoni, menetän oikeuteni lapsiin, -
menetän omaisuuteni."
Koko junavaunun väki kuuntelee. Hän sanoo sitten: -
"Minä olen kaikessa elämässäni epäonnistunut. -
Sano minulle, sinä Jumalan pappi, onko tällaisella enää armoa -
ja onko mahdollisuus löytää elämäänsä elävää Jumalaa? -
Voiko ihminen päästä sopusointuun Jumalan kanssa, -
kun on tehnyt niin paljon virheitä?"
Elämässä on erheitä. On syyllisyyden raskaita tuntoja.
Yhtäkkiä tällainen sielun rippi avautuu -
koko tuon matkustajajoukon äärellä.
Siinä kaksi miestä seisoo vastakkain.
Silloin pappi nostaa hiljaa kätensä ja laskee sen miehen olkapäälle -
ja sanoo: "Minulla on sinulle vain yksi sanoma -
ja se on anteeksiantamus. -
Se tulee myös sinun elämääsi, joka sitä janoat ja kaipaat, -
yksin ja ainoastaan Jeesuksen, Jumalan Pojan, veren kautta."
Yhtäkkiä hiljaa kirkko avautuu -
siinä kaikkien ihmisten edessä.
Siinä pappi julistaa syntien anteeksiantamusta.
Koen, että se on ollut kuin Saulin elämän kokemus.
Jumalan kirkkaus ei tullut suurena valona ylhäältä -
sokaisten kaikki junassa olijat.
Se tuli väkevänä Jumalan Sanana, -
joka toi sen elämän todellisen tuoreuden ja tuoksun.
Se toi sen niin syvälle ihmissydämeen ja -elämään, -
että hän pääsi yhteyteen elävän Jumalan kanssa.
Ystäväni, tämän epävarman aikakauden keskellä -
ei ole mitään niin kallisarvoista -
kuin että löytää todellisen kestävyyden omaan elämäänsä.
Saul oman elämänsä konkurssitilassa -
etsii ja hapuilee päivän ja yön tunteina sitä Jumalaa, -
jota hän luuli palvelevansa.
Kun hänen koko elämänsä saa tyhjentyä elävän Jumalan edessä, -
jää miehelle vain yksi mahdollisuus.
Jos Jumala minut armahtaa, niin minullakin on mahdollisuus -
löytää elävä Jumala, se Jeesus, jota olen vainonnut.
Kun Jumalan maailma toimii, eikö ole valtavaa, -
että Jumala on valmiiksi suunnitellut kaiken?
Hän sanoo omalle opetuslapselleen Ananiakselle: -
"Mene siihen ja siihen paikkaan Damaskokseen. -
Mene sinne Sauluksen tykö ja rukoile hänen puolestaan."
Ystävät, eikö ole mahtava ja valtava asia, -
ettei kukaan siellä elämänsä konkurssitilassa, -
- olkoon se kuinka vaikea elämäntilanne tahansa -
se ei ole salassa elävältä Jumalalta.
Jumala riittää sinun elämäsi kohdalla, -
oletpa kuinka syvässä ahtaudessa. Kun tätä julistan, niin koen, -
että profeetallinen hengen läikähdys käy sieluni maastossa.
Aivan kuin katselen, miten joku on käpertyneenä omaan kammioonsa.
Kaikki ympärilläsi, mihin olet luottanut, -
mitä olet pitänyt elämän totuutena, -
mitä asioita haluat elämältäsi...
Olet tehnyt niin paljon vääriä ratkaisuja, että koet, -
että koko elämäsi on rikkoutunut. Eikä ainoastaan oma elämäsi, -
vaan olet rikkonut myös monien läheistesi elämää.
Nyt on vain huutava sisäinen tyhjyys, pelko: Mitä tämä elämä on?
Miksi elämä on tällaista?
Sen tähden haluan tulla sinua lähelle elävän Jumalan kanssa.
Rakkaani, nyt olet Jumalan tutkimuksen alla.
Kun Hän saa osoittaa sinulle, että oletkin mahdottomassa tilanteessa, -
niin samalla Jumala sanoo, että toivon ovi on avattu.
Sinulla on yksi elämän mahdollisuus.
Sinulla on mahdollisuus löytää elävä evankeliumi, -
joka tulee sinun sielusi ja elämäsi pimeyttä kohden.
Se tuo sen kirkkauden ja valon, jossa sinun pimeytesi, -
syyllisyytesi ja elämäsi vääryydet nousevat Jumalan kirkkauden valoon.
Ei mikään maailmankaikkeudessa ole järisyttävämpää kuin se, -
että Jeesuksen nimessä ja veressä sinulle julistetaan -
sinne oman elämäsi sykkyröiden alle, -
että Jeesuksen nimessä ja veressä saat kaikki syntisi anteeksi.
Jumala antaa sinulle uskon ottaa se vastaan.
Kun sydämesi saa avautua, niin saat kuulla jotain siitä, -
mitä myöskin Saul sai kokea oman elämänsä pimeydessä.
Ananias laski kätensä hänen elämänsä keskelle -
ja sai tuoda tuoreet, elävät sanat Jumalan maailmoista, -
joka ei ollut vain joku lohdutus vaan elämän muuttava voima.
Hän sai julistaa Saulukselle anteeksiantamusta.
Raamattu sanoo, että suomut putosivat hänen silmiltään.
Hän oli sokeutunut Jumalan kirkkauden alla, -
elämän ja elävän evankeliumin alla.
Hänen näkönsä palautuu, mutta mies on muuttunut.
Hän ei enää vainonnut Jumalan seurakuntaa, -
vaan hänestä tuli Kristuksen oma, joka uhrasi koko tulevan elämänsä.
Luemme Paavalin kirjeitä, jotka ovat Sauluksen kirjoittamia.
Sauluksesta tuli Paavali. Kun katsomme sitä sanomaa, -
niin hän voi sanoa niin vahvoilla sanoilla, -
että varma on tämä Sana ja kaikin puolin vastaanottamisen arvoinen.
Jeesus Kristus on tullut ja sovittanut meidän syntimme -
Jumalan kasvojen edessä. Hän sanoo vielä, -
että hän oli syntisistä suurin.
Jos syntisistä suurimmalle tuli tällainen vapautus ja armo, -
niin sinunkin elämääsi tulee tämä todellisuus.
Saat löytää siinä Jumalan käden alla, -
että Hänellä on valtava armo ja mahdollisuus -
tuoda sinut elävälle tielle.
Hän laskee haavoitetun kätensä siunauksen ja sinä koet, -
kuinka elämän voima virtaa.
Kuinka elämä ja elävä evankeliumi on todellisuutta, -
ja sinä saat ihanan todellisen elämän osan.
Jumalalla on valta hoitaa myös elämäsi asioita -
ja tuoda sinne apua, ymmärrystä ja viisautta.
Saat kokea myös läheistesi kohdalla, -
ettei ole mikään niin suurenmoista armoa, -
kuin saada pyytää anteeksi, saada anteeksi, -
saada astua siihen sovituksen val- tavaan Sanaan ja Jumalan voimaan.
Kuule ystäväni tänä hetkenä siinä, ei turhaan ole Raamatussa sanottu, -
että yhtäkkiä Jumala ilmestyi.
Aivan samoin tänään sinun elämäsi kohdalla on suurenmoista sanoa, -
että et ole salatun Jumalan alla. Hän tuntee sinut, -
tunnistaa sinut ja myös tahtoo, että sinä saat kokea sen armon, -
että löydät todellisen elävän yhteyden Jumalaan.
Mies junavaunussa ymmärsi, että oli tullut hänen elämänsä käännekohta.
Tämän ajan suurten varjojen, kaikkien pelkojen -
ja mielettömien sotien melskeissä ihmisiä tuhoutuu.
Lapsia, naisia, kaikkea tätä televisiosta katsomme.
Näemme, kuinka valtavan epävarmuuden ja vihan keskellä -
tänä päivänä maailma elää. Juuri tähän maailmaan tulee -
tämä sovituksen valtava evankeliumi sinua varten, minua varten.
Me emme elää vain tätä aikaa varten, -
vaan jokainen kohtaa myös ikuisuutensa.
Autuas ja onnellinen se ihminen, -
joka löytää avuksensa Kristuksen todellisen armon.
Sen yhteyden elävään Jumalaan, -
joka takaa myös sinulle, että elämä ei pääty kuolemaan.
Kristuksen veri myös niinä hetkinä tulee olemaan -
sinun valtava turvakaupunki- oikeutesi.
Sinulle kuuluu iankaikkinen elämä Jumalan yhteydessä.
Hiljennymme tässä rukoukseen. Ystäväni, haluan siunata sinua, -
joka tänään olet hämmentävien asioiden keskellä.
Jumala haluaa sinut nostaa kaikesta siitä ahtaudesta, pelosta -
ja näyttää sinulle, että on yksi Jumala, yksi Kristus, -
on Pyhä Henki, joka haluaa tuoda sinut sisäiseen vapauteen.
Isä, Jeesuksen valtavassa nimessä, kiitos, että siunaat kuulijani.
Siunaat sen, joka janoaa tänään elävää yhteyttä -
ja lasket kirkkautesi valtavan Hengen hänen sisimpäänsä.
Näin hän juuri tänään saa ymmärtää sisimmässään, -
että Jeesus, Sinä olet tullut tuomaan meille iankaikkisen elämän.
Ja tälle ystävällekin on syntynyt elävä Jeesus, -
Lunastaja, Sovittaja. Ystävä, ole siunattu tähän armoon -
Jeesuksen nimessä ja veressä. Aamen.
Ystäväni, jos haluat tukea tätä ohjelmaa, voit soittaa numeroon -
0600 10077.
Kuvaruudussa on myös tilinumero.
Laita myös siinä oleva viite, niin tuki tulee tämän ohjelman hyväksi.
Puhelun hinta on noin 10 euroa.
Haluan kiittää sinua siitä, että tuet tätä ohjelmaa.
Jeesus sinua siunatkoon!
Tekstitys: Tuula-Riitta Virrankare